Document ID: /roh_data/filtered/fineweb-2-filterrobots_roh.jsonl.gz/24498

Dapi onns passa il traject dal Swiss Alpine Irontrail dal Lai da Staz enfin sin la chamona Segantini e lura en la Val Muragl vinavant fin Muottas Muragl. Quest onn n'han ils organisaturs però betg survegnì la lubientscha dal vitg da Puntraschigna.
Las cursas dal Swiss Alpine han lieu gist durant la stagiun auta; fitg blers giasts èn per via a pe en quellas regiuns. Plinavant han lieu in'emna avant ils Engadin Ultraks, er ina cursa da currer organisada da Puntraschigna sez.
Per motivs da segirezza e per tema che las sendas fissan surchargiadas, refusa la vischnanca da Puntraschigna la lubientscha al Swiss Alpine Irontrail. Ella ha però proponi in'alternativa. L'organisaziun dal Swiss Alpine Irontrail n'ha betg vulì prender posiziun il mument.
RR actualitad 17:00